મારે મારી સ્મૃતિ મીટાવવી છે. અકળામણોનું કારણ સ્મૃતિ છે, વિષાદોનું કારણ સ્મૃતિ છે. આંખોના ખુણે ભીનાશ નથી એનું કારણ પણ સ્મૃતિ જ છે. સ્મૃતિ નડે છે. સ્મૃતિ આશ્ચર્યનું ખુન કરે છે. સ્મૃતિને વર્તમાનને ઓળખી લેવાની આદત છે. પ્લીઝ કોઈ સ્મૃતિઓં ભુંસવા માટેનું ઇરેઝર આપો ને. નાના હતા ત્યારે પેંસિલથી લખતા, ખોટું લખાઇ જતુ ત્યારે જો પોતાની પાસે ના હોય તો બીજા પાસેથી “ચેક રબર” માંગતા. પણ સ્મૃતિઓને ભુંસવા માટેનું કોઇ જ ઇરેઝર નથી?